**MERILA OCENJEVANJA ZNANJA OZIROMA VREDNOTENJA DOSEŽKOV**

PRI PREDMETIH **LIKOVNA UMETNOST, LIKOVNA DELAVNICA, UMETNOSTNA ZGODOVINA**

**Šolsko leto: 2016/17**

Splošna izhodišča za vse predmete/module

Učitelj seznani dijake z načini ocenjevanja, merili in opisnimi kriteriji ter načrtom ocenjevanja znanja pri uvodni uri.

Dijake preverjamo in ocenjujemo v skladu s *Pravilnikom o preverjanju in ocenjevanju znanja v srednjih šolah* in z veljavnimi učnimi načrti – katalogi znanja za posamezen predmet/modul.

ZA VSE RAZREDE IN PREDMETE VELJAJO NASLEDNJA MERILA:

**VREDNOTENJE DIJAKOVIH LIKOVNIH DEL**

**Pri ocenjevanju upoštevamo stopnjo doseganja naslednjih ciljev:**

* ustvarjalnost in inovativnost
* likovna predstavljivost
* likovna prepričljivost (skladnost likovnih elementov, kompozicijskih principov ter skladnost motiva, tehnike in likovnega problema)
* skladnost izdelka z likovno nalogo (sposobnost realizacije samostojne likovne naloge)
* tehnične oz. psihomotorične sposobnosti (natančnost, kar se tiče odnosov do materialov in orodij)
* samostojnost pri delu
* sposobnost vrednotenja lastnega izdelka in izdelkov sošolcev
* vedoželjnost in pripravljenosti za sprejemanje likovnih pojmov in likovno izražanje
* motiviranost za delo oz. likovno izražanje, vztrajnost in doslednost

Izdelki se ocenjujejo z ocenami 1 – 5, pri čemer pomeni ocena (**Opisniki za likovna dela):**

**1 (NEZADOSTNO)** – Dijak ne ustvari likovnega dela kljub prisotnosti in veliki pomoči učitelja. ALI Ne upošteva zakonitosti likovne kompozicije. Dijak ne reši likovnega problema in ne izvede postopkov likovne tehnike. Likovni motiv upodobi na šablonski način. Ne razume uskladitve likovnega motiva z

likovnim problemom, likovnimi materiali in orodjem.

**2 (ZADOSTNO)** – Dijak pri delu potrebuje veliko pomoči. Izdelek samo deloma upošteva zahteve likovne naloge. V izdelku motiv, likovna tehnika in likovni problem ne podpirajo drug drugega. Delo odraža nizko stopnjo ustvarjalnosti in je tehnično nenatančno. Dijak si ni prizadeval za kakovostno izvedbo.

**3 (DOBRO)** – Dijak pri delu potrebuje nekaj pomoči. Izdelek upošteva zahteve likovne naloge, a je v čem neprepričljiv. Motiv, likovna tehnika in likovni problem so v izdelku vsaj deloma smiselno povezani. Izdelek odraža nekaj ustvarjalnosti in je tehnično soliden. Dijak je bil pri delu srednje prizadeven in dosleden.

**4 (PRAV DOBRO)** – Dijak je pri delu povsem ali skoraj povsem samostojen. Izdelek upošteva zahteve likovne naloge in je likovno prepričljiv. Motiv, likovna tehnika in likovni problem so v izdelku smiselno povezani, le kaka malenkost lahko od tega odstopa. Izdelek odraža precejšnjo mero ustvarjalnosti, čustvene doživetosti in je tehnično soliden. Dijak je bil za delo motiviran. Zna tudi razmeroma prepričljivo vrednotiti izdelke sošolcev.

**5 (ODLIČNO)** – Dijak je zelo motiviran za likovno izražanje je bil pri delu povsem samostojen in dosleden. Izdelek upošteva zahteve likovne naloge in je likovno zelo prepričljiv. Motiv, likovna tehnika in likovni problem so v izdelku smiselno in inovativno povezani. Izdelek odraža veliko mero ustvarjalnosti, čustvene doživetosti in je tehnično brezhiben. Zna prepričljivo argumentirati svoje postopke pri delu in vrednotiti izdelke sošolcev.

(\*Za končno pozitivno ocen mora dijak realizirati najmanj 80% izdelkov – gl. MINIMALNE STANDARDE.)

**USTNO OCENJEVANJE ZNANJA**

**1 (nezadostno)** – Dijak ne prepoznava slikovnega gradiva in o zahtevani temi navaja nerelevantne, nepovezane podatke.

**2 (zadostno)** – Dijak o zahtevani temi navede nekaj relevantnih podatkov, a jih ne zna povezati s slikovnim gradivom.

**3 (dobro)** – Dijak o zahtevani temi navede bistvene podatke in zna delno uporabiti svoje znanje na slikovnih primerih, delno likovno analizira in poskuša vrednotiti obravnavane teme (primerjava), vrednotenje ni prepričljivo.

**4 (prav dobro)** – Dijak zna uporabiti svoje znanje, ki pa ni povsem celovito in pregledno, na slikovnih primerih; sposoben je odgovoriti na analitična in sintetična vprašanja, delno je sposoben vrednotenja.

**5 (odlično)** – Dijak zanesljivo prepozna obravnavane teme ob slikovnem gradivu, odlično povezuje različne teme, sposoben je likovne analize, vrednotenja in vrednotenja obravnavanih tem.

**OCENJEVANJE ZVEZKA oz. MAPE Z DELOVNIMI LISTI IN SKICAMI**

**1 (nezadostno)** – dijak ni oddal zvezka oz. mape v pregled ob dogovorjenem času ALI nima niti 80% vsaj skopih zapiskov in rešenih delovnih listov.

**2 (zadostno)** – dijak ima v zvezku/mapi najmanj 80% delovnih listov in vsaj 80% vsaj skopih zapiskov oziroma najmanj 80 % skic za likovna dela, a so ti neurejeni in pomanjkljivi

**3 (dobro)** – dijak ima v zvezku/mapi najmanj 90% skic/delovnih listov/zapiskov, a so ti neurejeni in pomanjkljivo rešeni

**4 (prav dobro) –** dijak ima vse zapiske, skice oz. delovne liste; so urejeni

**5 (odlično)** – dijak ima vzorno in estetsko urejene vse zapiske in delovne liste oziroma skice, opremljene z dodatnim slikovnim gradivom

Dijak v primeru odsotnosti od pouka predloži učitelju zvezek v roku 7 dni, sicer je zanj ocenjen z oceno 1 (nezadostno) in mora to oceno popravljati.

**OCENJEVANJE REFERATOV**

**1 (nezadostno)** – Dijak ni izvedel nastopa, čeprav je bil na dogovorjeni datum pri uri. ALI V nastop niso zajete vse zahtevane vsebine ali pa so te preveč pomanjkljivo predstavljene. Dijak ne poudari temeljnih ugotovitev, podtem ne povezuje in jih ne utemeljuje ali kritično vrednoti. Vizualna ponazorila so estetsko in pravopisno malomarna. Prevladuje preveč/premalo besedila ali preveč/premalo slikovnega gradiva. Izročki/delovni listi so nepremišljeni in nedidaktični. Dijak se ne drži knjižne slovenščine. Besedišče je revno, z malo ali nič strokovne terminologije. Nastop je okoren, nedinamičen ali brez pravega stika s poslušalci. Dijak pri zagovoru izkaže zelo pomanjkljivo poznavanje problematike, dejstva pozna skrajno površno oziroma se izkaže, da jih ne zna interpretirati. Dijak se ni držal navodil učitelja. Dijak je prepisal besedilo iz interneta ali drugih pisnih virov, ni sledi samostojnega razmišljanja. Jezikovno izražanje in pravopis sta slaba.

**2 (zadostno)** – V nastop so zajete skoraj vse vsebine, a so površno predstavljene. Podteme so samo deloma logično povezane med sabo. Utemeljitve ugotovitev manjkajo oziroma so manj kakovostne. Vizualna ponazorila ne izkazujejo občutka za estetiko oziroma pozitivnega odnosa do nje, vsebujejo pravopisne in druge jezikovne napake. Na več mestih je besedila in slikovnega gradiva preveč ali premalo. Izročki/delovni listi niso dovolj premišljeni in didaktični. Dijak neredko zahaja v neknjižni jezik. Besedišče je revno, z nekaj, a premalo strokovne terminologije. Nastop je okoren, nedinamičen ali brez pravega stika s poslušalci. Dijak pri zagovoru izkaže pomanjkljivo poznavanje teme.

**3 (zadostno)** – Zajete so vse zahtevane vsebine, a niso dovolj natančno predstavljene. Dijak poudari nekatere osrednje ugotovitve, povezovanje in utemeljevanje in izražanje lastnih stališč je skopo. Vizualna ponazorila in/ali izročki/delovni listi so pripravljena konvencionalno. Deloma niso učinkovita pomoč občinstvu; bodisi zato ker vsebujejo preveč ali premalo informacij bodisi zato ker so grafično nepregledna. V predstavitev so skromno vključeni tudi drugi mediji (video/avdio/zelo nazorno slikovno gradivo). Pravopisne in jezikovne napake so, a niso grobe in pogoste.

**4 (zadostno)** – Zajete so vse ali skoraj vse zahtevane vsebine, ki so predstavljene razumljivo in logično. Dijak osrednje ugotovitve povezuje in izraža lastna stališča, utemeljitve pa niso vedno kakovostne . Tema je posredovana/razvita konvencionalno. Dijak govori knjižno. Besedišče je solidno, uporablja ustrezne strokovne izraze. Vizualna ponazorila in ali izročki/delovni listi so dobro pripravljeni, niso pa zelo izvirni. Informacije so premišljeno izbrane. V predstavitev so vsaj minimalno vključeni tudi drugi mediji (video/avdio/zelo nazorno slikovno gradivo). Ponazorila in/ali delovni listi/izročki imajo malo jezikovnih in pravopisnih napak. Nastop je dobro pripravljen, a vsebuje manjše pomanjkljivosti. Dijak dobro odgovarja na večino vprašanj sošolcev in učiteljeva vprašanja in pri tem izkaže solidno poznavanje teme.

**5 (zadostno)** – Zajete so vse zahtevane vsebine, ki so predstavljene jedrnato in natančno, logično in jasno. Dijak osrednje ugotovitve povezuje in kritično utemeljuje (izraža lastna stališča). Pristop k posredovanju/razvijanju teme je izviren. Vizualna ponazorila in ali izročki/delovni listi so zanimivi, izvirni in vizualno privlačni. Informacije so premišljeno izbrane. Med vizualnimi elementi in verbalnimi podatki je smiselna povezava. V predstavitev so smiselno, učinkovito vključeni tudi drugi mediji (video/avdio/zelo nazorno slikovno gradivo). Ponazorila in/ali delovni listi/izročki nimajo pravopisnih napak Dijak govori zborno. Besedišče je bogato, z ustreznimi strokovnimi izrazi. Nastop je sproščen, dinamičen, dijak upošteva poslušalce in z njimi vzpostavi stik. Dijak dobro odgovarja na vprašanja sošolcev in učiteljeva vprašanja in pri tem izkaže poglobljeno poznavanje in razumevanje teme.

**OCENJEVANJE SEMINARSKIH NALOG**

**1 (nezadostno)** – Tema je predstavljena pomanjkljivo ali nerazumljivo. Manjka predstavitev in razlaga večine ključnih pojmov. Slikovnega gradiva ni. / Naloga je zelo slabo strukturirana in zato zelo nepregledna. Viri niso korektno navedeni. Dijak ni oddal seminarske naloge na dogovorjeni datum in za to nima opravičljivega razloga. / Dijak je prepisal besedilo iz internetnih ali drugih virov in ni pokazal samostojnega razmišljanja. Dijak se ni držal navodil učitelja. Jezikovno izražanje in pravopis sta slaba.

**2 (zadostno)** – Tema je razumljivo predstavljena, a manjka predstavitev ali razlaga nekaterih ključnih pojmov/informacij, ali pa so ti razloženi nerazumljivo . Slikovnega gradiva ni. Naloga je vizualno slabo urejena. Viri niso korektno navedeni. ALI Tema je razumljivo predstavljena, vključena je večina zahtevanih informacij, vizualno je pregledna, viri so navedeni, a je dijak pri izdelavi potreboval veliko pomoči učitelja. Dijak se je držal navodil učitelja.

**3 (zadostno)** – Tema je razumljivo in kakovostno predstavljena, a manjka predstavitev ali razlaga nekaterih ključnih pojmov/informacij, ali pa so ti razloženi nerazumljivo . Slikovnega gradiva je premalo. Naloga je vizualno pregledna, slog je večinoma ustrezen. Viri so večinoma korektno in ustrezno navedeni. ALI Tema je pripravljena kakovostno, vse zahtevane vsebine so vključene, navedeni so viri, ni pa lastnih interpretacij (oziroma lastnega sklepanja), oziroma je dijak pri izdelavi potreboval pomoč učitelja.

**4 (zadostno)** – Tema je predstavljena kakovostno, in razumljivo in zajema vse ali skoraj vse ključne pojme oziroma zahtevane vsebine/informacije. Dijak jo je predstavil samostojno ali z minimalno pomočjo učitelja. Dijak izpelje lastne sklepe. Če gre za umetniško delo, interpretacija tega ni ena sama, ni pa ta izvirna. Izražena stališča so dosledno predstavljena. Argumentacija je večinoma kakovostna, a na nekaterih mestih manjka. Slog besedila je ustrezen. Besedišče je solidno, raba strokovnih izrazov je ustrezna, v referatu je nekaj pravopisnih ali strokovnih napak. Slikovno gradivo je podnaslovljeno. Naloga je vizualno pregledna in urejena. Viri so korektno navedeni, a morda ne povsod povsem ustrezno

**5 (zadostno)** – Tema je predstavljena kakovostno, izčrpno in razumljivo in zajema vse ključne pojme oziroma zahtevane vsebine/informacije. Dijak jo je predstavil samostojno, brez pomoči učitelja. Interpretacija umetniškega dela (če je ta tema naloge) je mnogoplastna in deloma izvirna. Izražena stališča so izvirna in dosledno predstavljena. Argumentacija je kakovostna in dosledna. Slog besedila je ustrezen. Besedišče je bogato, raba strokovnih izrazov je ustrezna, v referatu ni pravopisnih ali strokovnih napak. Slikovno gradivo je podnaslovljeno in komentirano, naveden je vir. Naloga je vizualno pregledna in urejena ter estetsko izstopa. Viri so korektno in dosledno navedeni.

**Predmet:** LIKOVNA UMETNOST

**Program in letnik:** GIMNAZIJA, 1. letnik

Oblike in načini ocenjevanja

Dijaki so ocenjeni predvsem za svoja likovna dela in pripravo nanje (skicirka). Dodatno oceno lahko pridobijo s samostojnim raziskovanjem likovnih vsebin (seminarska naloga in/ali referat).

Načrt ocenjevanja znanja

Ocene, ki jih dijak mora pridobiti v šolskem letu:

* Najmanj ena ocena za lastna likovna dela
* Ena ocena za skicirko
* Ena ustna ocena
* Ena skupna ocena za referat in zvezek oz. mapo z delovnimi listi

Skupaj najmanj štiri ocene.

Kriteriji in opisna merila za ocenjevanje

*Gl.* ***Skupna izhodišča***

Popravljanje ocen pred koncem pouka

Dijak po dogovoru s profesorjem dobi vsaj dva datuma za popravljanje katere koli ocene, pri čemer je prvo popravljanje vsaj 14 dni pred koncem ocenjevalnega obdobja ali pouka. Če se sam s profesorjem ne dogovori za datum (ali se morda dogovoru izogiba), profesor datum določi sam.

Če ima dijak negativno ocenjen predmet na koncu ocenjevalnega obdobja, popravlja prvič negativno oceno vsaj 14 dni po začetku novega ocenjevalnega obdobja.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak imeti 80 % likovnih nalog realiziranih in pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit praktično in ustno. Pri praktičnem delu realizira eno likovno nalogo, na ustnem delu pa dobi tri vprašanja iz snovi, ki je bila predmet ustnega spraševanja pri pouku. S seboj prinese tudi najmanj 80 % vseh izdelkov ter skicirko. Končna ocena je sestavljena takole: likovno delo iz praktičnega dela izpita (25 %), eno izmed del, ki jih dijak prinese s seboj (15 %), skicirka (10), ustni del (50 %). Za pozitivno oceno mora dijak doseči najmanj 50 % vseh točk in imeti 80 % vseh izdelkov.

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja; prinese torej zahtevane izdelke in/ali skicirko ter manjkajoča dela zagovarja. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Kriteriji so enaki kot pri rednem ocenjevanju.

**Predmet:** LIKOVNA UMETNOST

**Program in letnik:** GIMNAZIJA, 3. letnik

Oblike in načini ocenjevanja

Dijaki znanje iz likovne teorije in izbrane likovne zgodovine dokazujejo s preizkusom znanja in poročili. Poudarek je na prepoznavanju in razumevanju slikovnega gradiva.

Načrt ocenjevanja znanja

Ocene, ki jih dijak mora pridobiti v šolskem letu:

* Ena ocena iz pisnega preizkusa znanja
* Ena ocena iz pisnega poročila
* En ocena iz ustnega poročila

Skupaj najmanj tri ocene.

Kriteriji in opisna merila za ocenjevanje

Pri pisnem ocenjevanju upoštevamo naslednje meje:

|  |  |  |  |  |
| --- | --- | --- | --- | --- |
| 0—49 | 50—62 | 63—77 | 78—89 | 90—100 |
| nezadostno | zadostno | dobro | prav dobro | odlično |

**5 (odlično)** – dijak slikovno gradivo zanesljivo prepozna, navede najpomembnejša dejstva, jih jasno opredeli in interpretira, postavi v prostor in čas, je samostojen in poskusi vrednotiti,

**4 (prav dobro) –** dijak gradivo dobro prepoznava in ga zna dokaj samostojno povezati v času in prostoru, zna navesti pomembna dejstva, analiza, interpretacija likovnih del je solidna.

**3 (dobro) –** dijak gradivo pozna, dobro navaja dejstva, jih pa ne povezuje širše, interpretacije so smiselne, ne pa poglobljene.

**2 (zadostno) –** dijak slabše prepoznava slikovno gradivo, ga ne povezuje, analize in interpretacije gradijo na šibkem poznavanju.

**1 (nezadostno) –** dijak slabo ali ne prepoznava slikovnega gradiva, navaja pomanjkljiva dejstva,interpretacija je nejasna, povezovanja in razumevanja ni oz. je minimalno.

*Za pisna poročila veljajo opisniki za seminarske naloge. Gl.* ***Skupna izhodišča***

*Za ustna poročila veljajo opisniki za referate. Gl.* ***Skupna izhodišča***

Popravljanje ocen pred koncem pouka

Nezadostne ocene se popravlja po dogovoru z dijaki in v skladu z načrtom ocenjevanja znanja. Kriteriji so enaki kot pri rednem ocenjevanju. Dijak, ki v prvem ocenjevalnem obdobju ne izpolni vseh obveznosti, ima možnost, da po ocenjevalni konferenci v dogovorjenem roku oceno popravi.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak imeti vse tri ocene iz ocenjevalnega načrta pozitivne. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit pisno in ustno. Pisni del predstavlja preizkus znanja z istimi vsebinami kot tisti pri rednem ocenjevanju znanja in predstavlja 50 % ocene. Ustni del je predstavitev referata, ki ga je dijak oddal do za to določenega roka. Pri tem predstavlja 30 % ocene pisno poročilo, 20 % ocene pa predstavitev referata. Dijak doseže pozitivno oceno, če (v obeh delih izpita skupaj) doseže več kot 50 % možnih točk. Za ocenjevanje veljajo ista merila in kriteriji kot pri rednem ocenjevanju znanja.

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja na način, kakršen je določen za redno preverjanje tega znanja. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

Kriteriji so enaki kot pri rednem ocenjevanju.

**Predmet:** LIKOVNA DELAVNICA

**Program in letnik:** UMETNIŠKA GIMNAZIJA, dramsko-gledališka smer, 3. letnik

Oblike in načini ocenjevanja

Dijaki svoje dosežke izkazujejo predvsem s svojimi konkretnimi likovnimi deli; globlje razumevanje likovnih problemov pa izkazujejo tudi z zagovori svojih del, pri čemer uporabljajo znanje iz likovne teorije in kritično vrednotijo.

Načrt ocenjevanja znanja

* najmanj dve oceni iz likovnih del z zagovorom;
* najmanj ena ocena skicirke.

Skupaj najmanj 3 ocene.

Dijak lahko pridobi tudi oceno iz referata ali sodelovanja pri pouku.

Do 20 % ocene lahko predstavlja tudi dijakov odnos do dela (vestnost pri prinašanju pripomočkov in sredstev, trud pri reševanju likovnih nalog).

Kriteriji in opisna merila za ocenjevanje

*Gl.* ***Skupna izhodišča***

Popravljanje ocen pred koncem pouka

Nezadostne ocene se popravlja po dogovoru z dijaki in v skladu z načrtom ocenjevanja znanja. Kriteriji so enaki kot pri rednem ocenjevanju. Dijak, ki v prvem ocenjevalnem obdobju ne izpolni vseh obveznosti, ima možnost, da po ocenjevalni konferenci v dogovorjenem roku oceno popravi.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak imeti 80 % likovnih nalog realiziranih in pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit praktično (realizira eno likovno nalogo). Poleg tega prinese s seboj najmanj 80 % vseh izdelkov ter skicirko. Svoja dela likovno-teoretično in vsebinsko zagovarja. Končno oceno sestavlja: 50 % na izpitu izvedeno likovno delo z zagovorom, 20 % ocena skicirke, 30 % ocena dela, ki ga dijak prinese izmed s seboj prinesenih.

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja; prinese torej zahtevane izdelke in skicirko ter manjkajoča dela zagovarja. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

**Predmet:** LIKOVNA DELAVNICA

**Program in letnik:** UMETNIŠKA GIMNAZIJA, dramsko-gledališka smer, 4. letnik

Oblike in načini ocenjevanja

Dijaki svoje dosežke izkazujejo predvsem s svojimi konkretnimi likovnimi deli; globlje razumevanje likovnih problemov pa izkazujejo tudi z zagovori svojih del, pri čemer uporabljajo znanje iz likovne teorije in kritično vrednotijo.

Načrt ocenjevanja znanja

* najmanj štiri ocene iz likovnih del (z zagovorom);

Dijak lahko pridobi tudi oceno iz referata sodelovanja pri pouku.

Do 20 % ocene lahko predstavlja tudi dijakov odnos do dela (vestnost pri prinašanju pripomočkov in sredstev, trud pri reševanju likovnih nalog).

Kriteriji in opisna merila za ocenjevanje

*Gl.* ***Skupna izhodišča***

Popravljanje ocen pred koncem pouka

Nezadostne ocene se popravlja po dogovoru z dijaki in v skladu z načrtom ocenjevanja znanja. Kriteriji so enaki kot pri rednem ocenjevanju. Dijak, ki v prvem ocenjevalnem obdobju ne izpolni vseh obveznosti, ima možnost, da po ocenjevalni konferenci v dogovorjenem roku oceno popravi.

Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene se upošteva pridobljene ocene iz obeh ocenjevalnih obdobij, pri čemer so ocene enakovredne. Za pozitivno zaključeno oceno mora imeti dijak imeti 80 % likovnih nalog realiziranih in pozitivno ocenjeni obe ocenjevalni obdobji. Če je dijak med dvema pozitivnima ocenama, lahko profesor upošteva sprotno delo, domače naloge, prinašanje dogovorjenih pripomočkov in sodelovanje pri  učnih urah.

**Izvedba popravnih, predmetnih, dopolnilnih izpitov**

Dijak opravlja popravni, predmetni ali dopolnilni izpit praktično (realizira eno likovno nalogo). Poleg tega prinese s seboj najmanj 80 % vseh izdelkov. Svoja dela likovno-teoretično in vsebinsko zagovarja. Končno oceno sestavlja: 50 % na izpitu izvedeno likovno delo z zagovorom, 50 % ocena del, ki jih dijak prinese na izpit.

Če je bil dijak v ocenjevalnem obdobju neocenjen, opravlja dopolnilni izpit le iz snovi tega obdobja; prinese torej zahtevane izdelke ter manjkajoča dela zagovarja. Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno, je končna ocena negativna.

prof. Jasna Potočnik

Tanja Špenko, akademska slikarka

prof. Petra Županič

**MERILA OCENJEVANJA PRI POUKU UMETNOSTNE ZGODOVINE/MATURA, IZBIRNO**

Oblike in načini ocenjevanja

Dijak pri pouku UMETNOSTNA ZGODOVINA pridobi oceno v obliki pisnega in ustnega preverjanja, PPT predstavitev, referatov in poročil.

Obvezno je vizualno prepoznavanje izbora obravnavanih likovnih spomenikov.

Načrt ocenjevanja znanja

Dijak v šolskem letu lahko pridobi **dve ustni oceni**, najmanj **dve pisni** (v vsakem ocenjevalnem obdobju po eno) in z enim poročilom o izbranem likovnem delu.

Opisna merila in kriteriji za ocenjevanje

Vse ocene morajo biti pozitivne. Če je dijak ob koncu pouka med dvema pozitivnima, se pri zaključni oceni na koncu šolskega leta upošteva njegovo sodelovanje. Pisne in ustne ocene so enakovredne, poročila pa predstavljajo 10% zaključene ocene. Navodila za izdelavo poročil so objavljena v e učilnici.

**a.)Kriteriji za ustno preverjanje**

**Odl(5)** dijak slikovno gradivo odlično pozna, navede najpomembnejša dejstva, jih jasno opredeli in interpretira, postavi v prostor in čas, je samostojen in dejstva poskuša vrednotiti,

**Pd (4)** dijak gradivo dobro prepoznava in ga zna dokaj samostojno povezati v času in prostoru, zna navesti pomembna dejstva, analiza in interpretacija likovnih del je dobra,

**Db(3)** dijak gradivo pozna, dobro navaja dejstva, jih pa ne povezuje širše, interpretacije so smiselne, ne pa poglobljene,

**Zd(2)** dijak slabše prepoznava slikovno gradivo, ga ne povezuje, analize in interpretacije gradi na šibkem poznavanju, slabše prepoznava likovna področja, likovne vsebine, tehnike

**Nzd(1)**dijak slabo ali ne prepoznava slikovnega gradiva, navaja pomanjkljiva dejstva,interpretacija je nejasna, znanja ni oz je minimalno.

**b.)Kriteriji za pisno preverjanje in meje za ocene:**

Dijak iz nabora obravnavanih primerov prepoznava likovna področja, vrste likovnih področij, ikonografijo, umetnine uvršča v prostor in čas, prepoznava avtorje in slog.

***Nzd = 0 - 49% Zd(*2) = 50 - 62% Db(3)= 63 – 77% Pd(4 ) = 78 - 89% Odl(5) = 90 – 100%**

Popravljanje nezadostnih ocen:

Nezadostne ocene se po predhodnem dogovoru z dijaki popravljajo pisno ali ustno. Kriteriji so enaki kot pri rednem ocenjevanju.

Oblikovanje zaključne ocene

Pri oblikovanju zaključne ocene so upoštevane vse pridobljene ocene s poudarkom na ocenah ustnega in pisnega preverjanja znanja.

Predmetni, dopolnilni in popravni izpiti:

Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.

  Dopolnilni izpit opravljajo dijaki, ki do zaključka pouka niso bili ocenjeni.

Popravni izpit opravljajo dijaki pri predmetu oz. programski enoti, kjer imajo ob koncu pouka zaključeno nezadostno oceno

       Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi

Popravni, dopolnilni oziroma predmetni izpit je lahko sestavljen iz pisnega in ustnega dela.

-če gre za pisni del, le-ta traja 90 minut, naloge pripravi učitelj, ki predmet poučuje.

-ustni del traja največ 35 minut (15 minut priprave, 20 minut ustni zagovor). Kandidat potegne listek z vprašanji, vprašanja sestavi učitelj, ki predmet poučuje.

Lidija Černuta Nowak, prof.